Lufta kundër Alcajmerit
Mizat e frutave ndihmojnë shkencëtarët të gjejnë shkakun e sëmundjes
Lufta kundër një prej sëmundjeve më shkatërruese të kohëve moderne – Alcajmerit –vazhdon pa ndërprerje. Megjithë faktin se shkaktohet nga faktorë të panjohur, shkencëtarët po bëjnë përparim në disa fronte. Alcajmeri është një sëmundje që sjell shkatërrim të trurit e që prek më shumë se 30 milion njerëz në vit – duke i marrë ngadalë kujtesën, duke degraduar funksionet e tyre trupore dhe eventualisht duke i mposhtuar. Ekzaminimet e trurit të pacientëve të prekur tregojnë se sëmundja shkatërron ngadalë sistemin nervor, i cili është aq kompleks saqë ne ende nuk e dime cilat lëndë kimike janë përgjegjëse për sëmundjen. Sipas një teorie, një proteinë e quajtur  bëhet difektoze, duke prishur funksionimin normal të neuroneve. Shkencëtarët në Sllovaki njoftojnë se kanë zbuluar një vaksinë që e bën sistemin imunitar të prodhojë antitrupa që efektivisht ndalojnë shkatërrimin e proteinës . Shkencëtarët nga kompania farmaceutike Eli Lilly po përpiqen për një qasje të re, bazuar në teorinë se sëmundja e Alcajmerit shkaktohet nga depozitat anormale të një kimikati të quajtur amyloid beta. Ilaçi i tyre i ri është provuar të jetë i efektshëm tek pacientët me simptoma të lehta të sëmundjes. Rezultatet e provave klinike të të dyja këtyre ilaçeve u paraqitën në një simpozium të fundit në Uashington. Ndërkohë në Universitetin Stanford, hulumtuesit po hetojnë trurin e mizave për të kuptuar plotësisht sëmundjet degjenerative nervore si Alcajmeri. Me ndihmën e një kamere infra të kuqe një makinë robotike kap miza dhe përgatit trurin e tyre për studim pa i vënë në gjumë. Ndërsa neuronet e tyre përmbajnë gjithashtu proteinën që mund të degjenerojë në të njëjtën mënyrë ashtu siç ndodh me Alcajmerin, shkencëtarët thonë se mizat e frutave janë subjekte mjaft të nevojshme për kërkimet laboratorike të sëmundjes shkatërruese.